นายกรัฐมนตรี นำคณะลงพื้นที่จังหวัดสงขลาและพัทลุง ติดตามโครงการบรรเทาอุทกภัยและโครงการส่งเสริมศิลปวัฒนธรรมพื้นบ้าน การแสดงมโนราห์
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ อาทิ นายสุชาติ ชมกลิ่น รัฐมนตรีว่าการกระทรวงแรงงาน ออกเดินทางจากท่าอากาศยานทหาร 2 กองบิน 5 (บน.6) ไปยังจังหวัดสงขลา เพื่อตรวจติดตามโครงการพระราชดำริในหลวงรัชกาลที่ 9 การแก้ไขอุทกภัยของอำเภอหาดใหญ่ ในการจัดทำโครงการบรรเทาอุทกภัยอำเภอหาดใหญ่ปรับปรุงคลองภูมินากดำริ ให้มีศักยภาพเพียงพอ ในการป้องกันน้ำท่วมเมืองหาดใหญ่และเป็นพื้นที่เก็บกักน้ำไว้ใช้ในช่วงหน้าแล้งขณะที่ช่วงบ่ายนายกรัฐมนตรี จะเดินทางต่อไปยังจังหวัดพัทลุง เพื่อมอบนโยบายแก่หัวหน้าส่วนราชการประจำจังหวัดพัทสุง ผู้บริหารท้องถิ่นและจะเป็นประธานพิธีเปิดงานโครงการส่งเสริมศิลปวัฒนธรรมพื้นบ้าน การแสดงมโนราห์ "สืบสานศิลป์แผ่นดินโนรา มรดกโลกภูมิปัญญาทางวัฒนธรรม" เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 ณ ศาลากลางจังหวัดพัทลุง